อมาลี เอากุสเทอแห่งบาวาเรีย สมเด็จพระราชินีแห่งซัคเซิน

อมาลี เอากุสเทอแห่งบาวาเรีย สมเด็จพระราชินีแห่งซัคเซิน (พระนามาภิไธยเดิม: เจ้าหญิงอมาลี เอากุสเทอแห่งบาวาเรีย; 13 พฤศจิกายน พ.ศ. 2344 - 8 พฤศจิกายน พ.ศ. 2420) ทรงเป็นเจ้าหญิงแห่งบาวาเรีย และต่อมาเป็น สมเด็จพระราชินีแห่งซัคเซิน เป็นพระราชปัยยิกา (ทวด) ในจักรพรรดิคาร์ลที่ 1 แห่งออสเตรีย

 พระราชประวัติ 
สมเด็จพระราชินีฯ ทรงมีพระนามาภิไธยเดิมว่า เจ้าหญิงอมาลี เอากุสเทอแห่งบาวาเรีย พระราชบิดาคือ พระเจ้ามัคซีมีลีอานที่ 1 โยเซ็ฟ แห่งบาวาเรีย พระราชชนนีคือ คาโรลีเนอแห่งบาเดิน มีพระโสทรเชษฐภคินีฝาแฝดคือ เอลีซาเบ็ท ลูโดวิกาแห่งบาวาเรีย (องค์สมเด็จพระราชินีแห่งปรัสเซีย)

จักรพรรดิฟรันทซ์ โยเซ็ฟที่ 1 แห่งออสเตรีย และ จักรพรรดิมัคซีมีลีอานที่ 1 แห่งเม็กซิโก เป็นพระราชภาคิไนย (ลูกของน้องสาว) ในพระองค์

ในปี พ.ศ. 2394 ทรงได้รับการแต่งตั้งเป็นประธานสมาคมสตรีแห่งเมืองเดรสเดิน (Frauenverein zu Dresden) ซึ่งเป็นองค์กรที่ก่อตั้งโดยพระขนิษฐาของพระองค์ (มารีอา อันนาแห่งบาวาเรีย สมเด็จพระราขินีแห่งซัคเซิน) ในปี พ.ศ. 2402 พระราชสวามีของพระองค์ได้เสด็จขึ้นครองราชย์ พระองค์จึงเป็นสมเด็จพระราชินี พระองค์ทรงจัดระเบียบในราชสำนักฝ่ายในใหม่ทั้งหมด และทรงวางรากฐานทางกฎหมายสำหรับระเบียบฝ่ายในใหม่ โดยระเบียบนี้ถูกปฏิบัติสืบกันมาจนถึงปี พ.ศ. 2475

 อภิเษกสมรส 
เจ้าหญิงมารีอา เอากุสเทอแห่งบาวาเรีย ทรงเข้าพระราชพิธีอภิเษกสมรสกับ เจ้าชายจอห์นแห่งซัคเซิน เมื่อวันที่ 21 พฤศจิกายน พ.ศ. 2365 มีพระราชบุตร 9 พระองค์ ดังนี้
เจ้าหญิงมารีอา ออกัสตา 
พระเจ้าอัลแบร์ทแห่งซัคเซิน
เจ้าหญิงเอลีซาเบ็ทแห่งซัคเซิน
เจ้าชายฟรีดริช ออกัส
พระเจ้าเกออร์คแห่งซัคเซิน
เจ้าหญิงมารีอา ซิโดเนีย
เจ้าหญิงอันนาแห่งซัคเซิน (พ.ศ. 2379 – พ.ศ. 2402)
เจ้าหญิงมาร์กาเรเทอแห่งซัคเซิน
เจ้าหญิงโซฟีแห่งซัคเซิน

สมเด็จพระราชินีอมาลี เอากุสเทอแห่งซัคเซิน สวรรคตลงเมื่อวันที่ 8 พฤศจิกายน พ.ศ. 2420 สิริพระชนมายุ 75 พรรษา พระบรมศพของพระองค์ถูกฝังไว้ ณ อาสนวิหารเดรสเดิน
 อ้างอิง 
Petermann, Karl: Der König Johann und die Königin Amalie von Sachsen, sowie die Feier ihres goldenen Ehejubiläums; in: Erzählungen. O.Author, o.J.

หมวดหมู่:บุคคลจากมิวนิก
หมวดหมู่:มกุฎราชกุมารีแห่งซัคเซิน
หมวดหมู่:เจ้าหญิงซัคเซิน
หมวดหมู่:ราชวงศ์เว็ททีน
หมวดหมู่:มกุฎราชกุมารีแห่งเยอรมนี
หมวดหมู่:เจ้าหญิงบาวาเรีย
[[หมวดหมู่:ราชวงศ์เยอรมัน
หมวดหมู่:เจ้าหญิงเยอรมัน
หมวดหมู่:สมเด็จพระราชินี
หมวดหมู่:สมเด็จพระราชชนนีพันปีหลวง
หมวดหมู่:พระราชธิดาในพระมหากษัตริย์
หมวดหมู่:ราชินีซัคเซิน
หมวดหมู่:ราชินีแห่งเยอรมนี